钦定古今图书集成/明伦汇编/氏族典/第312卷 > 程徐
## 钦定古今图书集成/明伦汇编/氏族典/第312卷 > 程徐

按《明外史钱唐传》：“洪武二年，诏孔庙春秋释奠，止行
于曲阜，天下不必通祀。程徐力争之。徐字仲能，鄞人，
元名儒端学子也。至正中，以明《春秋》知名。由校书郎
历官兵部尚书，致仕。明兵入元都，妻金抱二岁儿与
女琼赴井死。洪武二年，偕危素等自北平至京，授刑
部侍郎。三年，升尚书，卒。徐精勤通敏，能文工诗，有遗
集”传于后。